
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1833 

8 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 5687/Γ6-227/2003 (ΦΕΚ 573 τεύχος 
Β'/12.5.2003) απόφασηςτου Υπουργού Οικονομίας 
και Οικονομικών «Ανάθεση, έγκριση, προκήρυξη, 
εκτέλεση και κατανομή των δαπανών διενέργειας 
των στατιστικών εργασιών για τη βελτίωση της βά¬ 
σης δεδομένων του Ευρωπαϊκού Συστήματος Ολο¬ 
κληρωμένων Στατιστικών Κοινωνικής Προστασίας - 
Ε33ΡΒ03 -, έγκριση χρησιμοποίησης στατιστικών 

οργάνων και καθορισμός της αμοιβής τους». 1 

Καθορισμός τρόπου, διαδικασίας και ειδικότερων κριτη¬ 
ρίων επιλογής προσωπικού μερικής απασχόλησης . 2 

Έγκριση της 7004/10/5 από 27.10.2003 απόφασης του 
Διευθυντή της Διεύθυνσης Εγκληματολογιών Ερευ¬ 
νών «Μεταβίβαση δικαιώματος υπογραφής εγγρά¬ 
φων “ΜΕ ΕΝΤΟΛΗ ΔΙΕΥΘΥΝΤΗ” στους Υποδιευθυ¬ 
ντές της Διεύθυνσης Εγκληματολογικών Ερευνών» . 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.94331/17026/03 απόφα¬ 
ση του Υφυπουργού Εσωτερικών, Δημόσιας Διοί¬ 


κησης και Αποκέντρωσης. 4 

Διόρθωση σφάλματος στη Φ.57882/16296/23.10.2003 
απόφαση του Υφυπουργού Εσωτερικών, Δημόσιας 

Διοίκησης και Αποκέντρωσης. 5 

Διόρθωση σφάλματος στην Τ/6048/10.6.2003 απόφα¬ 
ση του Υπουργού Ανάπτυξης. 6 


ΑΠΟΦΑΣΕΙΣ 

Αριθ. 14563/Γ6- 501 

Τροποποίηση της 5687/Γ6-227/2003 ( ΦΕΚ 573 τεύχος Β'/ 
12.5.2003) απόφασηςτου Υπουργού Οικονομίας και Οι¬ 
κονομικών «Ανάθεση, έγκριση, προκήρυξη, εκτέλεση και 
κατανομή των δαπανών διενέργειας των στατιστικών ερ¬ 
γασιών για τη βελτίωση της βάσης δεδομένων του Ευρω¬ 
παϊκού Συστήματος Ολοκληρωμένων Στατιστικών Κοινω¬ 
νικής Προστασίας - Ε33ΡΒ03 -, έγκριση χρησιμοποίησης 
στατιστικών οργάνων και καθορισμός της αμοιβής τους». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 


α) Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
226/2000 «οργανισμός της ΓΓ ΕΣΥΕ». 

β) Του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

γ) Των άρθρων 9 και 10 του Ν. 2392/96 «πρόσβαση της 
Γενικής Γραμματείας Εθνικής Στατιστικής Υπηρεσίας της 
Ελλάδος (ΓΓ ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτων της ΓΓ ΕΣΥΕ». 

δ) Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε) Την 1065956/863/Α0006/16.7.2003 απόφαση του 
Πρωθυπουργού και του Υπουργού Οικονομίας και Οικο¬ 
νομικών με θέμα: «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

στ) Το Π.Δ/μα 81 «Συγχώνευση των Υπουργείων Εθνι¬ 
κής Οικονομίας και Οικονομικών» (ΦΕΚ 57/Α/2002). 

2. Τη 2002 371 01005 συμφωνία χρηματοδότησης, 
ύψους 23.670 ΕΙΙΒΟ, η οποία έχει υπογράφει μεταξύ της 
ΓΓ ΕΣΥΕ και του Στατιστικού Γ ραφείου των Ευρωπαϊκών 
Κοινοτήτων (ΕΙΙΠ03ΤΑΤ) και η οποία αφορά στη διενέρ¬ 
γεια στατιστικών εργασιών για τη βελτίωση της βάσης 
δεδομένων του «Ευρωπαϊκού Συστήματος Ολοκληρω¬ 
μένων Στατιστικών Κοινωνικής Προστασίας. - Ε3- 
3ΡΒ03-». 

3. Την 5687/Γ6-227/23.4.2003 απόφαση με θέμα: «Ανά¬ 
θεση, έγκριση, προκήρυξη, εκτέλεση και κατανομή των 
δαπανών διενέργειας των στατιστικών εργασιών για τη 
βελτίωση της βάσης δεδομένων του Ευρωπαϊκού Συστή¬ 
ματος Ολοκληρωμένων Στατιστικών Κοινωνικής Προστα¬ 
σίας - Ε33ΡΒ03 -, έγκριση χρησιμοποίησης στατιστικών 
οργάνων και καθορισμός της αμοιβής τους» (ΦΕΚ 573/ 
12.5.2003/τ.Β'). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του τακτικού προ¬ 
ϋπολογισμού της ΓΓ ΕΣΥΕ, αποφασίζουμε: 

Τροποποιούμε την ανωτέρω με στοιχεία 3 απόφαση ως 
ακολούθως: 

1. Τ ροποποιούμε την παράγραφο 2 του διατακτικού της 
ανωτέρω απόφασης και συγκεκριμένα την εργασία : 

- συλλογή στοιχείων σχετικά με την ηλικία των συνταξι¬ 
ούχων των Οργανισμών Κοινωνικής Ασφάλισης, σύμ- 



































24982 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φωνα με τις απαιτήσεις Ε33ΡΒ03 (Πρόωρες συντά¬ 
ξεις και συντάξεις γήρατος), ως ακολούθως: 

- συλλογή στοιχείων για τη βελτίωση του υπάρχοντος 
συστήματος καταγραφής των συνταξιούχων των Ορ¬ 
γανισμών Κοινωνικής Ασφάλισης, σύμφωνα με τις 
απαιτήσεις Ε33ΡΒ03 (υπολογισμός διπλοσυνταξιού- 
χων). 

2. Τροποποιούμε την παράγραφο 3 του διατακτικού της 
ανωτέρω απόφασης και συγκεκριμένα την παράγραφο 
που αναφέρεται στο χρονικό διάστημα εντός του οποίου 
θα διενεργηθούν οι στατιστικές εργασίες, ως ακολού¬ 
θως: 

Το χρονικό διάστημα εντός του οποίου θα διενεργη¬ 
θούν οι στατιστικές εργασίες είναι από 1 Ιανουάριου μέ¬ 
χρι 30 Νοεμβρίου έτους 2003. 

Κατά τα λοιπά η ανωτέρω απόφαση παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

-♦- 

Αριθ. οικ. 53596 (2) 

Καθορισμός τρόπου, διαδικασίας και ειδικότερων κριτη¬ 
ρίων επιλογής προσωπικού μερικής απασχόλησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη 

1. Τις διατάξεις της παρ. 4 του αρθρ. 4 του Ν. 3174/2003 
(ΦΕΚ 5/τ.Α'/28.8.2003) «Μερική απασχόληση και υπηρε¬ 
σίες κοινωνικού χαρακτήρα». 

2. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2α του Ν. 2469/97 (Α' 38). 

3. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων Υφυπουργών Οι¬ 
κονομίας και Οικονομικών» (Β' 985). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τα Νομικά Πρόσωπα Ιδιωτικού Δικαίου μη Κερδοσκοπι¬ 
κού χαρακτήρα καθώς και η Ελληνική Εταιρεία Τοπικής 
Ανάπτυξης και Αυτοδιοίκησης (Ε.Ε.Τ.Α.Α.), (εφεξής θα 
αναφέρονται ως «φορέας πρόσληψης»), με τα οποία κα¬ 
ταρτίζονται προγραμματικές συμβάσεις από τους φορείς 
της παρ. 1 άρθρο 1 του Ν. 3174/2003 (εφεξής θα αναφέ- 
ρονται ως «φορέας απασχόλησης») διενεργούν τις διαδι¬ 
κασίες πρόσληψης προσωπικού μερικής απασχόλησης 
σύμφωνα με τις διατάξεις του προαναφερόμενου νόμου 
και τα οριζόμενα στην παρούσα απόφαση ως εξής: 

1. Τα γενικά και ειδικά προσόντα του προσωπικού μερι¬ 
κής απασχόλησης ορίζονται κάθε φορά με την οικεία ανα¬ 
κοίνωση, μετά από υπόδειξη του φορέα απασχόλησης και 
ανάλογα με το είδος των εργασιών και τις ειδικότητες που 
απαιτούνται σε σχέση με αυτές. 

Οι υποψήφιοι πρέπει να πληρούν τις προϋποθέσεις 


πρόσληψης, τόσο κατά το χρόνο λήξης προθεσμίας υπο¬ 
βολής των αιτήσεων, όσο και κατά το χρόνο της πρόσλη¬ 
ψης. 

Τα οριζόμενα στα προηγούμενα εδάφια της παρούσας 
παραγράφου ισχύουν και για τα κωλύματα πρόσληψης. 

Το ανώτατο όριο ηλικίας πρόσληψης, εφόσον απαιτεί¬ 
ται, πρέπει να συντρέχει μόνο κατά το χρόνο λήξης της 
προθεσμίας υποβολής των αιτήσεων. 

Η απόδειξη της συνδρομής των προϋποθέσεων πρό¬ 
σληψης γίνεται σύμφωνα με τις εκάστοτε ισχύουσες ειδι¬ 
κές διατάξεις και με βάση τα πιστοποιητικά ή δικαιολογη- 
τικά που αναφέρονται στην οικεία ανακοίνωση. 

2. Για την πρόσληψη του προσωπικού ο φορέας πρό¬ 
σληψης εκδίδει ανακοίνωση στην οποία αναφέρονται 
υποχρεωτικά: 

α) ο αριθμός του προσωπικού κατά ειδικότητα, τόπο και 
φορέα διάθεσης. 

β) τα απαιτούμενα προσόντα 

γ) τα πιστοποιητικά ή δικαιολογητικά με τα οποία απο- 
δεικνύονται οι ιδιότητες και προϋποθέσεις πρόσληψης, 
και ποια από αυτά πρέπει να συνυποβληθούν με την αίτη¬ 
ση 

δ) ο φορέας στον οποίο θα υποβληθούν οι αιτήσεις των 
ενδιαφερομένων 

ε) η προθεσμία μέσα στην οποία θα υποβληθούν οι αι¬ 
τήσεις 

Ο φορέας πρόσληψης μπορεί να εκδίδει ανακοίνωση 
που να περιλαμβάνει θέσεις πλειόνων του ενός συμβαλ- 
λομένων με αυτόν φορέων απασχόλησης. 

3. Η ανακοίνωση αναρτάται στο κατάστημα του φορέα 
πρόσληψης, στο κατάστημα του φορέα απασχόλησης, 
καθώς και στο κατάστημα του Υπουργείου που εποπτεύει 
τον φορέα απασχόλησης. 

Εάν ο φορέας απασχόλησης είναι ΟΤΑ α' ή β' βαθμού ή 
ΝΠΔΔ εποπτευόμενο από αυτούς, η ανακοίνωση αναρτά- 
ται και στο κατάστημα της οικείας Περιφέρειας. 

Για κάθε ανάρτηση συντάσσεται σχετικό πρακτικό το 
οποίο υπογράφεται από τον ενεργούντα την ανάρτηση 
και από έναν ακόμη υπάλληλο του φορέα πρόσληψης. 

Περίληψη της ανακοίνωσης δημοσιεύεται σε δύο του¬ 
λάχιστον ημερήσιες ή εβδομαδιαίες τοπικές εφημερίδες 
της έδρας του νομού, εφόσον εκδίδονται. 

Η περίληψη της ανακοίνωσης αποστέλλεται επίσης και 
στο Τηλεφωνικό Κέντρο Εξυπηρέτησης Πολιτών «1464» 
το οποίο αποτελεί το κεντρικό σημείο αναφοράς για 
όσους ενδιαφέρονται να πληροφορηθούν σχετικά με τις 
προσλήψεις μερικής απασχόλησης. 

Στην περίληψη αναφέρονται υποχρεωτικά τα στοιχεία 
της παρ. 2 της παρούσας απόφασης, εκτός από τα απαι- 
τούμενα δικαιολογητικά. 

4. Η προθεσμία υποβολής αιτήσεων αρχίζει από την 
επομένη της τελευταίας δημοσίευσης της σχετικής περί¬ 
ληψης στον τύπο και δεν μπορεί να είναι μικρότερη των 
δέκα (10) ημερών. 

Στην αίτησή του ο υποψήφιος δηλώνει τη σειρά των 
προτιμήσεώντου για τις θέσεις κατά ειδικότητα, τόπο και 
φορέα απασχόλησης, στις οποίες επιθυμεί να προσλη- 
φθεί. Αν ο υποψήφιος δεν δηλώσει προτίμηση, θεωρείται 
ότι έχει δηλώσει το σύνολο των θέσεων κατά ειδικότητα, 
τόπο και φορέα απασχόλησης, με τη σειρά που αναγρά¬ 
φονται στην ανακοίνωση. 

Ο τρόπος υποβολής των αιτήσεων (αυτοπροσώπως, τα- 
χυδρομικώς επί αποδείξει, με τη χρήση μέσων ηλεκτρονι- 

κής τεχνολογίας, κ.λπ.) καθορίζεται με την οικεία ανακοί¬ 
νωση. 

Με την ανακοίνωση πρόσληψης μπορεί να ορίζεται ότι 
δεν υποβάλλονται δικαιολογητικά με την αίτηση συμμε¬ 
τοχής και η κατάταξη των υποψηφίων στους πίνακες προ¬ 
τεραιότητας γίνεται βάσει των στοιχείων που δηλώνουν 
στην αίτησή τους. Στην περίπτωση αυτή τα δικαιολογητι- 
κά υποβάλλονται μόνο από τους υποψηφίους που περι¬ 
λαμβάνονται στον πίνακα κατάταξης έως τον αριθμό των 
προς κάλυψη θέσεων και από τους επόμενους αυτών στη 
σειρά κατάταξης έωςτον αριθμό που θα απαιτηθεί για την 
κάλυψη των θέσεων. 

Ο υποψήφιος που δηλώνει ανακριβή στοιχεία ή δεν απο- 
δεικνύει τα κριτήρια και τις ιδιότητες που επικαλέστηκε 
στην αίτησή του και τα οποία υπολογίστηκαν για την κατά¬ 
ταξή του στους οικείους πίνακες, διαγράφεται από αυτούς. 

Δε λαμβάνονται υπόψη στοιχεία του υποψηφίου τα 
οποία αυτός παρέλειψε να δηλώσει στην αίτησή του. 

Ο φορέας πρόσληψης παραλαμβάνει τις αιτήσεις και 
τις πρωτοκολλεί αυθημερόν. 

Η αίτηση επέχει θέση υπεύθυνης δήλωσης του άρθρου 
8 του Ν. 1599/86 (ΦΕΚ75Α') και η ανακρίβεια των δηλού- 
μενων στοιχείων επισύρειτις προβλεπόμενες ποινικές κυ¬ 
ρώσεις. 

Πιστοποιητικά και δικαιολογητικά, τα οποία σύμφωνα 
με την ανακοίνωση υποβάλλονται με την αίτηση του υπο¬ 
ψηφίου, δεν γίνονται δεκτά μετά τη λήξη της προθεσμίας 
υποβολής των αιτήσεων, ανεξάρτητα από το λόγο της μη 
εμπρόθεσμης υποβολής τους. Στην κατά το προηγούμε¬ 
νο εδάφιο απαγόρευση αποδοχής εκπρόθεσμων πιστο¬ 
ποιητικών ή δικαιολογητικών περιλαμβάνονται και αυτά 
που είναι συμπληρωματικά ή διευκρινιστικά εκείνων που 
έχουν κατατεθεί εμπροθέσμως. 

5. Για τη διενέργεια της διαδικασίας πρόσληψης συ¬ 
γκροτείται από το φορέα πρόσληψης τριμελής τουλάχι¬ 
στον επιτροπή. 

6. Ο φορέας πρόσληψης καταρτίζει πίνακες κατά ειδι¬ 
κότητα και κατηγορία κοινωνικών ομάδων, όπως αναφέ- 
ρονται στις παρ. 1 και 2 του άρθρου 4 του Ν. 3174/2003. 

Τυχόν κλάσμα που προκύπτει κατά τον υπολογισμό του 
αριθμού των θέσεων που αναλογούν στην κάθε κοινωνική 
ομάδα, εάν ισούταιή υπερβαίνει τη μισή μονάδα, υπολο¬ 
γίζεται ως ακέραιη μονάδα. 

7. Σε περίπτωση που υποψήφιοι της ίδιας κοινωνικής 
ομάδας όπως αυτές ορίζονται στην παράγραφο 1 του άρ¬ 
θρου 4 του Ν. 3174/2003 βρίσκονται στην ίδια σειρά κα¬ 
τάταξης με βάση το βασικό κριτήριο επιλογής που ορίζε¬ 
ται στην παράγραφο 3 του ανωτέρω άρθρου και νόμου, η 
σειρά προτεραιότητας μεταξύ τους καθορίζεται σύμφω¬ 
να με το άθροισμα των μονάδων που συγκεντρώνουν για 
καθένα από τα παρακάτω ειδικότερα κριτήρια επιλογής : 

α. Γ ονέας μονογονεϊκής οικογένειας: 150 μονάδες 

β. Τέκνο μονογονεϊκής οικογένειας: 150 μονάδες 

γ. Αριθμός τέκνων πολύτεκνων υποψηφίων. 50 μονάδες ανά τέκνο 
δ. Τέκνα πολύτεκνης οικογένειας: 50 μονάδες ανά μέλος 

ε. Αριθμός ανήλικων τέκνων: 30 μονάδες για καθένα 

από τα δύο πρώτα τέ¬ 
κνα και 50 μονάδες 
για το τρίτο τέκνο 

Υποψήφιος που είναι ταυτόχρονα πολύτεκνος και τέκνο 
πολύτεκνης οικογένειας δικαιούται να κάνει χρήση της 
προσφορότερης βαθμολογικά έκτων δύο ιδιοτήτων, απο¬ 
κλεισμένης της αθροιστικής βαθμολόγησης. 


Στην περίπτωση πολυτέκνων που έχουν και ανήλικα τέ¬ 
κνα η βαθμολογία δεν είναι αθροιστική. 

Τις προβλεπόμενες για τους πολύτεκνους και τα τέκνα 
πολυτέκνων μονάδες δύναται να λάβει μόνο ένα μέλος 
της ίδιας οικογένειας για την κάθε ανακοίνωση. 

Σε περίπτωση επιτυχίας περισσοτέρων μελών της ίδιας 
οικογένειας προσλαμβάνεται ο έχων τη μεγαλύτερη ηλι¬ 
κία και αν πρόκειται για διδύμους εκείνος που θα ευνοή¬ 
σει η κλήρωση η οποία διενεργείται σύμφωνα με προϋπο¬ 
θέσεις που τίθενται με την ανακοίνωση. 

Σε περίπτωση διάστασης ή διαζυγίου των συζύγων, 
προηγείται, ως προς τη χρήση του πλεονεκτήματος, ο βα- 
ρυνόμενος, βάσει δικαστικής αποφάσεως ή συμβολαιο¬ 
γραφικής πράξεως, με τη διατροφή των τέκνων, άλλως 
αυτός που έχει την επιμέλεια των τέκνων. 

σι. Οικογενειακό εισόδημα: 100 μονάδες για δηλωθέν 

εισόδημα μέχρι 5000 Ευρώ και 
50 μονάδες για εισόδημα από 
5000 έως και 10000 Ευρώ. 

ζ. Βαθμός του βασικού τίτλου σπουδών (μόνο για τις κα¬ 
τηγορίες ΠΕ, ΤΕ και ΔΕ) 

Οι μονάδες του βαθμού του τίτλου σπουδών με δύο δε¬ 
καδικά ψηφία των κατηγοριών ΠΕ καιΤΕ πολλαπλασιάζο- 
νται με τον αριθμό δέκα (10) και εκείνες του βαθμού της 
κατηγορίας ΔΕ με τον αριθμό πέντε (5). 

Ως τίτλος σπουδών νοείται ο εκάστοτε απαιτούμενος 
από την οικεία ανακοίνωση. 

Οι τίτλοι σπουδών που έχουν αποκτηθεί στην αλλοδαπή 
απαιτείται να είναι αναγνωρισμένοι από τον κατά περί¬ 
πτωση αρμόδιο φορέα. 

η. Εμπειρία: τριάντα (30) μονάδες για έξι μήνες εμπει¬ 
ρίας και πέντε (5) μονάδες ανά μήνα εμπειρίας άνω του 
εξαμήνου με ανώτατο όριο τα πέντε (5) έτη. 

Οι μονάδες εμπειρίας προσμετρώνται μόνο στην περί¬ 
πτωση κατά την οποία αυτή ορίζεται ως προσόν από την 
οικεία ανακοίνωση απασχόλησης. 

θ. Γνώση ξένων γλωσσών: 70 μονάδες για άριστη γνώση 

50" για πολύ καλή γνώση 
30" για καλή γνώση 
10" για μέτρια γνώση 

Οι μονάδες για τη γνώση ξένης γλώσσας προσμετρώ- 
νται μόνο στην περίπτωση κατά την οποία αυτή ορίζεται 
ως προσόν από την οικεία ανακοίνωση. 

ι. Εντοπιότητα: 

Στην περίπτωση που ο φορέας απασχόλησης είναι 
Ο.Τ.Α. α' βαθμού οι υποψήφιοι που είναι δημότες αυτού 
λαμβάνουν 100 μονάδες. 

Αν μεταξύ υποψηφίων της ίδιας κατηγορίας προκύψει 
ισοβαθμία και μετά τον υπολογισμό των ειδικότερων κρι¬ 
τηρίων επιλογής, προηγείται αυτός που πληρείτο πρώτο 
κριτήριο της παρ. 6 της παρούσας απόφασης, ακολουθεί 
αυτός που πληρεί το δεύτερο κριτήριο και στη συνέχεια 
αυτός που έχει τις περισσότερες μονάδες στο τέταρτο 
κριτήριο και αν αυτές συμπίπτουν αυτός που έχει τις πε¬ 
ρισσότερες μονάδες στο τέταρτο κριτήριο και ούτω κα¬ 
θεξής. 

Αν και πάλι προκύψει ισοβαθμία προσλαμβάνεται εκεί¬ 
νος τον οποίο θα ευνοήσει η κλήρωση η οποία διενεργεί- 
ται σύμφωνα με τις προϋποθέσεις που τίθενται με την 
ανακοίνωση. 

Στην περίπτωση υποψηφίων που με βάσει τις ιδιότητάς 
τους είναι δυνατό να ενταχθούν σε περισσότερες από μία 
κοινωνικές ομάδες της παρ. 1 και 2 του άρθρου 4 του 

Ν. 3174/03, ο φορέας πρόσληψης εξαντλεί τη δυνατότη¬ 
τα πρόσληψής τους για την κάθε μία ομάδα. 

Η σειρά με την οποία αναφέρονται οι ομάδες στον προ- 
αναφερόμενο νόμο είναι ιεραρχική. 

Σε περίπτωση υποψηφίων που κρίνονται προσληπτέοι σε 
περισσότερες από μία κοινωνικές ομάδες, αυτοί καταλαμ¬ 
βάνουν θέση της ομάδας που κατά τα ανωτέρω προηγείται. 

Οι πίνακες με τη σειρά κατάταξηςτων υποψηφίων αναρ- 
τώνται στο κατάστημα του φορέα πρόσληψης. Για κάθε 
ανάρτηση συντάσσεται πρακτικό το οποίο υπογράφεται 
από τον ενεργούντα την ανάρτηση και έναν ακόμη υπάλ¬ 
ληλο του φορέα πρόσληψης. 

8. Αν προσληφθέντες αποχωρήσουν πριν τη λήξη της 
σύμβασής τους, αντικαθίστανται από άλλους εγγεγραμ¬ 
μένους στον πίνακα της οικείας ειδικότητας, κατά τη σει¬ 
ρά εγγραφής τους σ' αυτόν και για το υπόλοιπο χρονικό 
διάστημα της απασχόλησης που προβλεπόταν από τη 
σύμβαση του ατόμου που αποχώρησε. 

Η ισχύς των πινάκων κατάταξης των υποψηφίων μπορεί 
να είναι τριετής, εφόσον αυτό αναφέρεται ρητώς στην οι¬ 
κεία ανακοίνωση. Η πρόσληψη του εκάστοτε αναγκαίου 
προσωπικού κατά τη διάρκεια της διετίας ή τριετίας γίνε¬ 
ται από τους παραπάνω πίνακες με τη σειρά που οι υπο¬ 
ψήφιοι αναγράφονται σ’ αυτούς. 

Σε κάθε περίπτωση που προσλαμβάνεται υποψήφιος 
από τους εγγεγραμμένους στον ισχύοντα πίνακα θα πρέ¬ 
πει να εξακολουθούν να ισχύουνταπροσόντα καιτα εν γέ- 
νει κριτήρια με τα οποία έγινε αρχικώς η κατάταξή του σ' 
αυτούς. Προσόντα και ιδιότητες που αποκτήθηκαν μετά 
τη λήξη προθεσμίας υποβολής των αιτήσεων δεν λαμβά- 
νονται υπόψη ούτε διαφοροποιούν τη σειρά των υποψη¬ 
φίων στον οικείο πίνακα. 

Η ισχύς των πινάκων αρχίζει από την ανάρτησή τους στο 
κατάστημα του φορέα πρόσληψης. 

Προσωπικό του οποίου η σύμβαση έχει καταγγελθεί, 
δεν προσλαμβάνεται εκ νέου και διαγράφεται από τον οι¬ 
κείο πίνακα. Διαγράφεται επίσης, από τον οικείο πίνακα ο 
υποψήφιος που δεν αποδέχεται ρητώς ή σιωπηρώς την 
πρόσληψή του. 

9. Π ροσωπικό που προσλαμβάνεται με τις διατάξεις του 
Ν. 3174/2003 δεν επιτρέπεται να απασχολείται κατά το 
ίδιο χρονικό διάστημα σε περισσότερους από ένα φορέα 
απασχόλησης. 

10. Οι φορείς που συμβάλλονται για τηνπρόσληψη προ¬ 
σωπικού μερικής απασχόλησης, υποχρεούνται να εφαρ¬ 
μόσουν τη διαδικασία που ορίζεται στην παρούσα κοινή 
υπουργική απόφαση. Ο φορέας απασχόλησης υποχρεού- 
ται να εποπτεύει και να επιτηρείτη διαδικασία πρόσληψης 
του προσωπικού μερικής απασχόλησης που έχει αναθέσει 
στον αντισυμβαλλόμενο του φορέα πρόσληψης. 

11.0 έλεγχος τήρησης της παρούσας ασκείται σύμφω¬ 
να μετά οριζόμενα στην παρ. 1 του άρθρου 5του Ν. 3174/ 
2003. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 28 Νοεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Κ. ΣΚΑΝΔΑΛΙΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 


Αριθ. 7004/10/17-α (3) 

Έγκριση της 7004/10/5 από 27.10.2003 απόφασης του 
Διευθυντή της Διεύθυνσης Εγκληματολογιών Ερευ¬ 
νών «Μεταβίβαση δικαιώματος υπογραφής εγγράφων 
“ΜΕ ΕΝΤΟΛΗ ΔΙΕΥΘΥΝΤΗ” στους Υποδιευθυντές της 
Διεύθυνσης Εγκληματολογικών Ερευνών». 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις του άρθρου 23 παρ. 6 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε μετο άρθρο 1 παρ.2εδάφ. α'του Ν. 2469/ 
1997 (Α'38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

Εγκρίνουμε την 7004/10/5 από 27.10.2003 απόφαση 
του Διευθυντή της Διεύθυνσης Εγκληματολογικών Ερευ¬ 
νών «Μεταβίβαση δικαιώματος υπογραφής εγγράφων 
“ΜΕ ΕΝΤΟΛΗ ΔΙΕΥΘΥΝΤΗ” στους Υποδιευθυντές της Δι¬ 
εύθυνσης Εγκληματολογικών Ερευνών», το περιεχόμενο 
της οποίας έχει ως εξής: 

«ΑΠΟΦΑΣΗ 

Αριθ. 7004/10/5 

Μεταβίβαση δικαιώματος υπογραφής εγγράφων «ΜΕ 
ΕΝΤΟΛΗ ΔΙΕΥΘΥΝΤΗ» στους Υποδιευθυντές της Δι¬ 
εύθυνσης Εγκληματολογικών Ερευνών. 

Ο ΔΙΕΥΘΥΝΤΗΣ 

ΤΗΣ ΔΙΕΥΘΥΝΣΗΣ ΕΓΚΛΗΜΑΤΟΛΟΓΙΚΩΝ ΕΡΕΥΝΩΝ 
Έχοντας υπόψη : 

1. Τις διατάξεις του άρθρου 23 παρ. 6 του Ν. 2800/2000 
«Αναδιάρθρωση Υπηρεσιών του Υπουργείου Δημόσιας 
Τάξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

2. Τις διατάξεις του άρθρου 29 ΑτουΝ. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε μετο άρθρο 27του Ν. 2081/1992 (Α' 154) και 
αντικαταστάθηκε με το άρθρο 1 παρ. 2 εδάφ. α' του 
Ν. 2469/1997 (Ά 38). 

3. Τις διατάξεις του άρθρου 10 περίπτωση η' του Π.Δ. 
342/1977 (Ά 109) σε συνδυασμό με το άρθρο 30 του Π.Δ. 
14/2001 (Α' 14), όπως αυτό αντικαταστάθηκε μετο άρθρο 
1 του Π.Δ. 223/2003 (Ά 188). 

4. Την ανάγκη της απλούστευσης των διαδικασιών, μεί¬ 
ωσης της αλληλογραφίας και εξασφάλισης της εύρυθ¬ 
μης και αποτελεσματικής λειτουργίας της Διεύθυνσης 
Εγκληματολογικών Ερευνών. 

5. Το γεγονός ότι από τις διατάξεις τις παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο. 

1. Μεταβιβάζουμε το δικαίωμα υπογραφής εγγράφων 

«ΜΕ ΕΝΤΟΛΗ ΔΙΕΥΘΥΝΤΟΥ», για θέματα της αρμοδιότη¬ 
τας του Διευθυντή της Διεύθυνσης Εγκληματολογικών 
Ερευνών, ως ακολούθως: 

Α. Στον Υποδιευθυντή της Διεύθυνσης Εγκληματολογι- 
κών Ερευνών που εποπτεύει, συντονίζει και ελέγχειτο έρ¬ 
γο των Τμημάτων Δακτυλοσκοπίας, Εξερευνήσεων και 
Χημικών και Φυσικών Εξετάσεων: 

(1) Θέματα αρμοδιότητας του Τμήματος Δακτυλοσκο¬ 
πίας : 

α. Τα συνήθη έγγραφα και τα τηλετυπικά σήματα που 
αναφέρονται σε αποτελέσματα ελέγχου αποτυπωμάτων 
ατόμων των οποίων η ταυτότητα είναι άγνωστη ή δεν μπο¬ 
ρεί αλλιώς να εξακριβωθεί, (εξακριβώσεις, πτώματα) (άρ¬ 
θρο 28του Π.Δ. 342/1977). 

β. Τα συνήθη έγγραφα και τα τηλετυπικά σήματα που 
συντάσσονται δυνάμειτου άρθρου 40 παρ. 2 εδάφια γ' και 
δ'του Π.Δ. 342/1977, ως και εκείνα που απευθύνονται σε 
Δικαστικές, Εισαγγελικές, Ανακριτικές, Αστυνομικές και 
λοιπές Αρχές. 

γ. Τα έγγραφα που απευθύνονται σε Υπηρεσίες Αλλο¬ 
δαπών και αφορούν την εξακρίβωση και βεβαίωση, στα 
πλαίσια λειτουργίας του ΕυΒΟϋΑΘ, σύμφωνα με τη Σύμ¬ 
βαση του Δουβλίνου (Ν. 1996/1991), της ταυτότητας των 
αλλοδαπών που αιτούνται πολιτικό άσυλο ή συλλαμβάνο- 
νται κατάτηνπαράνομη διάβαση των συνόρωντης Χώρας 
ή βρίσκονται παράνομα σ'αυτή, (άρθρο 1 παρ. 5εδ. β'του 
Π.Δ. 223/2003). 

(2) Θέματα αρμοδιότητας του Τμήματος Εξερευνήσεων: 

α. Τα συνήθη έγγραφα και τα τηλετυπικά σήματα που 

απευθύνονται σε κατώτερες Υπηρεσίες της Διεύθυνσης, 
εξαιρουμένων αυτών που απευθύνονται σε Υπηρεσίες 
Κρατικής Ασφάλειας. 

β. Τα συνήθη έγγραφα και τα τηλετυπικά σήματα που 
απευθύνονται σε Δικαστικές Αρχές, μέχρι επιπέδου Πρω¬ 
τοδικείου ή άλλες Αρχές. 

γ. Τα φύλλα πορείας καιτους πίνακες υπομνημάτων των 
εκτός έδρας μετακινήσεων του προσωπικού. 

(3) Θέματα αρμοδιότητας του Τμήματος Χημικών και 
Φυσικών Εξετάσεων: 

Τα συνήθη έγγραφα προς τις Αστυνομικές Υπηρεσίες, 
Δικαστικές Αρχές και λοιπούς Οργανισμούς Δημοσίου Δι¬ 
καίου, με τα οποία διαβιβάζονται οι συντασσόμενες από 
αυτό εκθέσεις πραγματογνωμοσύνης, εξαιρουμένων αυ¬ 
τών που αναφέρονται σε θέματα Κρατικής Ασφάλειας, και 
αφορούν: 

α. Αναλύσεις προσδιορισμού οινοπνεύματος στο αίμα. 

β. Αναλύσεις τοξικών ουσιών. 

γ. Συγκριτικές εξετάσεις εντυπωμάτων, υποδημάτων 
και τροχών. 

δ. Εξετάσεις ανίχνευσης καταλοίπων πυροβολισμού 
και ιχνοστοιχείων 

ε. Εξετάσεις, ανιχνεύσεις, ταυτοποιήσεις και προσδιο¬ 
ρισμό εκρηκτικών υλών σε περιπτώσεις εκρήξεων. 

στ. Εξετάσεις, ανιχνεύσεις και συγκρίσεις γυαλιών, 
πλαστικών υλών, συνθετικών υφάνσιμων ινών και χρωμά¬ 
των. 

Β. Στον Υποδιευθυντή της Διεύθυνσης Εγκληματολογι- 
κών Ερευνών που εποπτεύει, συντονίζει και ελέγχειτο έρ¬ 
γο των Τμημάτων Εργαστηρίων Πυροβόλων Όπλων & 
Ιχνών Εργαλείων, Εργαστηρίων Δικαστικής Γραφολογίας 
και Πλαστότητας Εντύπων και Αξιών και Ανάλυσης Βιολο¬ 
γικών Υλικών: 


(1) Θέματα αρμοδιότητας του Τμήματος Εργαστηρίων 
Πυροβόλων Όπλων και Ιχνών Εργαλείων: 

Τα συνήθη έγγραφα προς τις Αστυνομικές Υπηρεσίες, 
Δικαστικές Αρχές και λοιπούς Οργανισμούς Δημοσίου Δι¬ 
καίου, με τα οποία διαβιβάζονται οι συντασσόμενες από 
αυτό εκθέσεις πραγματογνωμοσύνης, εξαιρουμένων αυ- 
τώνπου αναφέρονται σε θέματα Κρατικής Ασφαλείας, και 
αφορούν: 

α. Εξετάσεις και έρευνες για την διαπίστωση της υπα¬ 
γωγής ή μη αποστελλομένων - υποβαλλομένων αντικει¬ 
μένων και πειστηρίων, στην ισχύουσα νομοθεσία περί 
όπλων, πυρομαχικών και συναφών ειδών. 

β. Εξετάσεις για τις ενδείξεις σε πυροβόλα και λοιπά 
όπλα, καθώς και συναφή είδη. 

γ. Εξετάσεις που πραγματοποιούνται για την επανεμ¬ 
φάνιση (ΒΕ3ΤΟΒΑΤΙΟΝ) των ενδείξεων που απαλείφθη- 
καν ή παραποιήθηκαν σε πυροβόλα και λοιπά όπλα, κα¬ 
θώς και συναφών ειδών. 

δ. Εξετάσεις και συγκρίσεις των πάσης φύσεως ιχνών 
πυροβόλων και λοιπών όπλων, σε κάλυκες, βολίδες και 
συναφή πειστήρια. 

ε. Εξετάσεις εν γένει εργαλείων και συστατικών μερών 
αυτών, καθώς και συγκριτικές εξετάσεις ιχνών εργαλείων 
σε πάσης φύσεως επιφάνειες και αντικείμενα. 

στ. Εξετάσεις υπόπτων οχημάτων, καθώς και εξετάσεις 
που πραγματοποιούνται για την επανεμφάνιση (ΗΕδΤΟ- 
ΒΑΤΙΟΝ) απαλειφθέντων ή παραποιηθέντων στοιχείων 
αναγνώρισης της ταυτότητας οχημάτων. 

ζ. Εξετάσεις πάσης φύσεως κλειδιών και κλειδαριών οι¬ 
κιών, οχημάτων, διακοπτών εκκίνησης οχημάτων και συ¬ 
στατικών μερών αυτών, καθώς και εξετάσεις προσδιορι¬ 
σμού προέλευσης των ανωτέρω στοιχείων (κλειδιών, 
κλειδαριών κ.λπ.) 

(2) Θέματα αρμοδιότητας του Τμήματος Εργαστηρίων 
Δικαστικής Γ ραφολογίας και Πλαστότητας Εντύπων και 
Αξιών: 

Τα συνήθη έγγραφα προς τις Αστυνομικές Υπηρεσίες, 
Δικαστικές Αρχές και λοιπούς Οργανισμούς Δημοσίου Δι¬ 
καίου, με τα οποία διαβιβάζονται οι συντασσόμενες από 
αυτό εκθέσεις πραγματογνωμοσύνης, εξαιρουμένων αυ- 
τώνπου αναφέρονται σε θέματα Κρατικής Ασφαλείας, και 
αφορούν: 

α. Εξετάσεις γραφολογικές και συγκρίσεις χειρόγρα¬ 
φης γραφής και υπογραφών, σημείων και συμβόλων επί 
πάσης φύσεως εγγράφων. 

β. Εξετάσεις γραφολογικές και συγκρίσεις μηχανικής 
και εντυπωματικής γραφής, προερχομένης από μηχανή¬ 
ματα ή συσκευές γραφής πάσης φύσεως. 

γ. Εξετάσεις γραφολογικές και εμφανίσεις αόρατης- 
λανθάνουσας γραφής. 

δ. Γλωσσολογικές αναλύσεις κειμένων, με σκοπό τον 
προσδιορισμό του τρόπου γραφής του συντάκτη τού 
προς εξέταση κειμένου. 

ε. Ειδικές εξετάσεις μέσων, υλικών γραφής (μελανών) 
και υποστρωμάτων (χάρτου), που έχουν σκοπό την ανά¬ 
λυση, ταυτοποίηση ή διαφοροποίηση αυτών, αλλά και τη 
διαπίστωση της ηλικίας του εγγράφου. 

στ. Εξετάσεις προς διαπίστωση και εμφάνιση τυχόν 
υπαρχουσών αλλοιώσεων ή νοθεύσεων γραφής επί πά¬ 
σης φύσεως εγγράφων, καθώς και εξετάσεις και συγκρί¬ 
σεις ολικώς ή μερικώς κατεστραμμένων εγγράφων, 
ζ. Εξετάσεις, αναγνώσεις και συγκρίσεις ψηφιακών δε- 

δομένων ή αρχείων ευρισκομένων σε ψηφιακούς χώρους 
Η/Υ ή σε περιφερειακά αυτών συστήματα. 

η. Εξετάσεις περί της γνησιότητας ψηφιακού υλικού- 
λογισμικού. 

θ. Εξετάσεις επί κινητών τηλεφώνων ή άλλων ηλεκτρο¬ 
νικών συσκευών, οι οποίες περιέχουν ή αποθηκεύουν ψη¬ 
φιακά δεδομένα. 

ι. Εξετάσεις και αναγνώσεις δεδομένων επί μαγνητικών 
ταινιών πιστωτικών ή άλλων καρτών, καθώς και εξετάσεις 
επί άλλων σύγχρονων μέσων ψηφιακής αποθήκευσης δε¬ 
δομένων σε ηλεκτρονικό κύκλωμα ή άλλης μορφής ψη¬ 
φιακό χώρο. 

ια. Φωνητικών, γλωσσολογικών, εργαστηριακών και συ¬ 
γκριτικών εξετάσεων και αναλύσεων φωνών και λοιπών 
ηχητικών καταγραφών, που έχουν σκοπό τον προσδιορι¬ 
σμό του ομιλούντος ή της πηγής προέλευσης των ήχων. 

ιβ. Εξετάσεις και συγκρίσεις αναλογικής ή ψηφιακής 
ηχογραφημένης φωνής ή ήχου επί μαγνητοταινιών, προς 
διαπίστωση της γνησιότητας του υλικού φορέα της και 
του μέσου εγγραφής, καθώς και προς διαπίστωση αλλοί¬ 
ωσης, επέμβασης, συρραφής ή ασυμβατότητας. 

ιγ. Εξετάσεις των πάσης φύσεως εντύπων ασφαλείας, 
προς εξακρίβωση της γνησιότητας ή μη αυτών, καθώς και 
των μέσων που χρησιμοποιήθηκαν για την πλαστογράφη¬ 
σή τους. 

ιδ. Εξετάσεις των αμφισβητούμενης γνησιότητας χαρ¬ 
τονομισμάτων και κερμάτων ΕΥΡΩ, καθώς και των εν 
ισχύει χαρτονομισμάτων και κερμάτων οιασδήποτε Χώ- 
ρας. 

ιε. Εξετάσεις των παντός είδους αμφισβητούμενης γνη¬ 
σιότητας αξιών, όπως επιταγών, ομολόγων, πιστωτικών 
καρτών κ.λπ. 

(3) Θέματα αρμοδιότητας του Τμήματος Ανάλυσης Βιο¬ 
λογικών Υλικών: 

Τα συνήθη έγγραφα προς τις Αστυνομικές Υπηρεσίες, 
Δικαστικές Αρχές και λοιπούς Οργανισμούς Δημοσίου Δι¬ 
καίου, με τα οποία διαβιβάζονται οι συνταχθείσες εκθέ¬ 
σεις πραγματογνωμοσύνης, εξαιρουμένων αυτών που 
αναφέρονται σε θέματα Κρατικής Ασφάλειας, και αφο¬ 
ρούν εξετάσεις, αναλύσεις και συγκρίσεις ιχνών και πει¬ 
στηρίων βιολογικής φύσης, που προέρχονται από εγκλη¬ 
ματικές πράξεις ή συμβάντα αστυνομικού ενδιαφέρο¬ 
ντος, όπως: 

α. Αναλύσεις πυρηνικού και μιτοχονδριακού Θ.Ν.Α. από 
βιολογικά υλικά. 

β. Ανιχνεύσεις πρωτεϊνών και αναλύσεις προσδιορι¬ 
σμού. 

γ. Μορφολογικές - συγκριτικές εξετάσεις τριχών και 
ιφάνσιμων ινών ζωικής προέλευσης. 

Γ. Στον Υποδιευθυντή της Διεύθυνσης Εγκληματολογι- 
κών Ερευνών που εποπτεύει, συντονίζει και ελέγχει το έρ¬ 
γο των Τμημάτων Μεθοδικοτήτων - Φωτογραφικού, Κα¬ 
ταδιωκτικών- Στατιστικής και Αρχείων: 

(1) Θέματα αρμοδιότητας του Τμήματος Μεθοδικοτή- 
των - Φωτογραφικού: 

α. Τα συνήθη έγγραφα και τα τηλετυπικά σήματα του 
Γ ραφείου Μεθοδικοτήτων. 

β. Τα συνήθη έγγραφα αποστολής φωτογραφιών των 
τόπων εγκληματικών πράξεων ή συμβάντων αστυνομικού 
ενδιαφέροντος ή φωτογραφικού κ.λ.π. υλικού στις περι¬ 
φερειακές Εγκληματολογικές Υπηρεσίες. 

γ. Τη σύνταξη τεχνικών εκθέσεων σχετικών με τις τεχνι¬ 


κές παραμέτρους των φωτογραφιών, του βιντεοληπτικού 
οπτικού υλικού καιτων ηλεκτρονικών - ψηφιακών εικόνων. 

(2) Θέματα αρμοδιότητας του Τμήματος Καταδιωκτι¬ 
κών - Στατιστικής: 

α. Τα συνήθη έγγραφα προς τις Εγκληματολογικές Υπη¬ 
ρεσίες, τις Αστυνομικές και Δικαστικές ή άλλες Αρχές, πε¬ 
ρί των σημαινομένων και συνοδεία προσαγομένων ατό¬ 
μων (άρθ. 70 παρ. 4του Π.Δ. 342/1977). 

β. Τα συνήθη έγγραφα προς τις Αστυνομικές Υπηρεσίες 
για παροχή ή άντληση πληροφοριών που εξασφαλίζουν 
την αποτελεσματικότερη δίωξη, σύλληψη και παρακο¬ 
λούθηση των διωκομένων ατόμων, (άρθρα 55 παρ. ζ' και 
58παρ. 13τουΠ.Δ. 342/1977). 

γ. Τα συνήθη έγγραφα που απευθύνονται προς τους Ει¬ 
σαγγελείς και αφορούν την αποστολή αντιγράφου του 
δελτίου εγκληματικότητας για τα προσεσημασμένα άτο¬ 
μα (άρθρο 73 παρ. 6 του Π.Δ. 342/1977). 

δ. Τα σχετικά με τη Μηχανογραφική εφαρμογή του 
Δ.Ε.Α., έγγραφα, (άρθ. 5του Π.Δ. 254/2003). 

ε. Τα συνήθη έγγραφα γνωστοποίησης στις Αστυνομι¬ 
κές Υπηρεσίες περί της καταχώρησης των διωκομένων 
και εξαφανισθέντων ατόμων στο Δελτίο Εγκληματολογι- 
κών Αναζητήσεων (Δ.Ε.Α.). (άρθ. 5του Π.Δ. 254/2003). 

στ. Τα συνήθη έγγραφα προς τις περιφερειακές Εγκλη- 
ματολογικές Υπηρεσίες καιτις Φυλακές της Χώρας, (άρθ. 
72 παρ. 17του Π.Δ. 342/1977). 

(3) Θέματα αρμοδιότητας του Τμήματος Αρχείων: 

α. Τα συνήθη έγγραφα που απευθύνονται σε Αστυνομι¬ 
κές Αρχές και αφορούν την παροχή, βάσει των δακτυλι¬ 
κών αποτυπωμάτων, πληροφοριών επί υποβαλλομένων 
αιτήσεων ιδιωτών, περίχορήγησης πιστοποιητικών καλής 
διαγωγής, (άρθ. 78 παρ. 1 του Π.Δ. 342/1977). 

β. Τα συνήθη έγγραφα που απευθύνονται στις Εισαγγε- 
λικές - Δικαστικές, Αστυνομικές και λοιπές Κρατικές Αρ¬ 
χές και αναφέρονται σε παροχή πάσης φύσεως πληρο¬ 
φοριών περί του ποινικού και εγκληματικού παρελθόντος 
διαφόρων ατόμων, (άρθ. 75 παρ. 5του Π.Δ. 342/1977). 

γ. Τα συνήθη έγγραφα της ανακοίνωσης στοιχείων ση- 
μάνσεως, κατ’εφαρμογήν των άρθρων 32 και 33 παρ. 1 
του Π.Δ. 342/1977. 

δ. Τα συνήθη έγγραφα που αφορούν την αποστολή 
αντιγράφων δελτίων εγκληματικότητας στις αρμόδιες 
Υπηρεσίες (άρθρο 78παρ. 4του Π.Δ. 342/1977). 

ε. Τα συνήθη έγγραφα που απευθύνονται σε Αστυνομι¬ 
κές Υπηρεσίες και αφορούν την καταστροφή φακέλλων 
(άρθ. 75 παρ. 4 και 31 του Π.Δ. 342/1977). 

2. Η κατά το προηγούμενο άρθρο της παρούσας από¬ 
φασης μεταβίβαση του δικαιώματος υπογραφής δεν απο¬ 
κλείει την παράλληλη άσκησή του από τον Διευθυντή της 
Διεύθυνσης Εγκληματολογιών Ερευνών αν κρίνει τούτο 
σκόπιμο, λόγω της φύσης και του περιεχομένου του εγ¬ 
γράφου ή αν εισηγούνται την υπογραφή αυτού οι Υποδι¬ 
ευθυντές, λόγω της ιδιαίτερης σπουδαιότητός του. Σε πε¬ 
ρίπτωση απουσίας ή κωλύματος ενός των Υποδιευθυ¬ 
ντών, έγγραφα αρμοδιότητος των Τμημάτων που 
εποπτεύονται από αυτόν υπογράφονται από τον αρχαιό¬ 
τερο των λοιπών Υποδιευθυντών. 

Αθήνα, 27 Οκτωβρίου 2003 

Ο Διευθυντής 
ΕΥΣΤΡΑΤΙΟΣ ΚΥΡΙΑΚΑΚΗΣ 
ΥΠΟΣΤΡΑΤΗΓΟΣ" 

Άρθρο 2. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2003 
Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στη Φ.94331/17026/03 απόφαση του Υφυπουργού Εσω¬ 
τερικών, Δημόσιας Διοίκησης και Αποκέντρωσης που δη- 
μοσιεύθηκε στο ΦΕΚ 1594/τ.Β'/30.10.2003 διορθώνεται η 
ημερομηνία υποβολής της αίτησης πολιτογράφησης από 
τη λανθασμένη «9.12.1992» στην ορθή «26.3.2001». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


(5) 

Στη Φ.57882/16296/23.10.2003 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης που δημοσιεύθηκε στο ΦΕΚ 1667/τ.Β'/ 
12.11.2003 διορθώνεται η εθνικότητα του αλλοδαπού 
ΛΟΙΖΙΔΗ ΣΑΒΒΑ του ΧΡΙΣΤΟΥ, από την εσφαλμένη «αλ¬ 
λογενούς» στην ορθή «ομογενούς». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 

-♦- 

{6) 

Στην Τ/6048/10.6.2003 απόφαση του Υπουργού Ανά¬ 
πτυξης που αφορά την «Χωροθέτηση - παραχώρηση 
καταφυγίου τουριστικών σκαφών στην θέση Σπηλιά 
εντός της ζώνης του παλαιού Λιμένα Κέρκυρας», η 
οποία δημοσιεύθηκε στο ΦΕΚ 830/τ.Β'/25.6.2003 επι¬ 
συνάπτεται το παραλειφθέν σχετικό τοπογραφικό διά¬ 
γραμμα: 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












